
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 190 
Κατάργηση του Λιμενικού Ταμείου Αιγίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις, του εδ. β, της παρ. 1, του άρθρου 28του 
Ν. 2738/99 «Συλλογικές διαπραγματεύσεις στη Δημόσια 
Διοίκηση, μονιμοποιήσεις συμβασιούχων αορίστου χρό¬ 
νου και άλλες διατάξεις» (ΦΕΚ Α' 180/9.9.99). 

2. Τις διατάξεις του Β.Δ/τος31.3.41 (ΦΕΚΑ'98). 

3. Τις διατάξεις του Π.Δ. 184/01 «Μεταφορά αρμοδιο¬ 
τήτων του Λιμενικού Ταμείου Αιγίου στο Δήμο Αιγίου» 
(ΦΕΚ ΑΊ49) και τη σύσταση του Δημοτικού Λιμενικού Τα¬ 
μείου Αιγίου. 

4. Τις διατάξεις της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά όργανα (ΦΕΚ Α' 
137), σε συνδυασμό με τις διατάξεις του Π.Δ 373/1995 
«Συγχώνευση των Υπουργείων Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων του» (Α'201). 

5. Τη ΔΙΔΚ/Φ. 1/22875/31.10.2001 κοινή απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ 1480/Β/31.10.2001). 


6. Την 490/11.10.1999 σύμφωνη γνώμη του Δημοτικού 
Συμβουλίου Αιγίου. 

7. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

9. Την 245/2002 γνωμοδότηση του Συμβουλίου της 
Επικράτειας, με πρόταση του Υπουργού Εμπορικής 
Ναυτιλίας και του Υφυπουργού Εσωτερικών, Δημόσιας 
Διοίκησης και Αποκέντρωσης, αποφασίζουμε: 

Άρθρο μόνο 

Καταργείται το υφιστάμενο Λιμενικό Ταμείο Αιγίου, οι 
αρμοδιότητες του οποίου μεταφέρθηκαν στο Δημοτικό 
Λιμενικό Ταμείο Αιγίου. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος. 

Αθήνα, 24 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

Λ. ΠΑΠΑΔΗΜΑΣ Γ. ΑΝΩΜΕΡΙΤΗΣ 

-♦- 

( 2 ) 

Προσθήκη τρίτης κατεύθυνσης στο ενιαίο πτυχίο του 

Τμήματος Μουσικών Σπουδών της Σχολής Καλών Τε¬ 
χνών του Αριστοτέλειου Πανεπιστημίου Θεσσαλονί¬ 
κης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 6 παρ. 2 του Ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμάτων» 
(Α' 87), όπως η παράγραφος αυτή συμπληρώθηκε με το 

άρθρο48παρ. 1(ε)τουΝ. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173). 

2. Του άρθρου 29Ατου Ν. 1558/1985 όπως αυτό προσε- 
τέθη με το άρθρο 27 του Ν. 2081 /1992 (Α' 154) και τροπο¬ 
ποιήθηκε με το άρθρο 1 παρ. 2α του Ν. 2469/1997 (Α'38). 

3. Τη γνώμη της Γενικής Συνέλευσης του Τμήματος 
Μουσικών Σπουδών της Σχολής Καλών Τεχνών του Αρι- 
στοτελείου Πανεπιστημίου Θεσσαλονίκης (συνεδριάσεις 
216/23.5.2001, 217/14.6.2001, 220/5.10.2001, 222/ 
2.11.2001 και 223/14.12.2001). 

4. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε τούτο από το Υπουργείο 
Εθνικής Παιδείας και Θρησκευμάτων με το έγγραφο 
8774/Β1/22.3.2002 και ότι έχει παρέλθει άπρακτη η προ¬ 
θεσμία του άρθρου 50 παρ. 3 του Ν. 1268/82. 

5. Το γεγονός ότι από την εφαρμογή των διατάξεωντου 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Αριστοτέλειου Πανεπιστη¬ 
μίου Θεσσαλονίκης. 

6. Τις 51/2002,279/2002 γνωμοδοτήσεις του Συμβουλί¬ 
ου της Επικράτειας με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Προσθήκη κατεύθυνσης 

1. Στις κατευθύνσεις του ενιαίου πτυχίου του Τμήματος 
Μουσικών Σπουδών της Σχολής Καλών Τεχνών του Αρι- 
στοτέλειου Πανεπιστημίου Θεσσαλονίκης, που έχουν κα¬ 
θοριστεί με την παρ. 1 του άρθρου μόνου του Π.Δ. 
225/1990 (Α'83) προστίθεταιτρίτη κατεύθυνση μετοντίτ- 
λο «Κατεύθυνση Σύνθεσης». 

2. Η παράγραφος 2 του άρθρου μόνου του προεδρικού 
διατάγματος 225/1990 ισχύει και για την με το παρόν διά¬ 
ταγμα ιδρυόμενη κατεύθυνση. 

Άρθρο 2 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(3) 

Ίδρυση Νεφρολογικής Κλινικής στο Τμήμα Ιατρικής της 
Σχολής Επιστημών Υγείας του Αριστοτελείου Πανεπι¬ 
στημίου Θεσσαλονίκης και καθορισμός του εσωτερι¬ 
κού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Για τη δομή και λειτουργία των Ανωτάτων 


Εκπαιδευτικών Ιδρυμάτων» (Α' 87), όπως η πρώτη διάτα¬ 
ξη τροποποιήθηκε με το άρθρο 48 παρ. 2 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α'247), 

5. Τις διατάξειςτου άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις της 1100383/1330/Α0006/31.10.2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β'1485). 

7. Τη γνώμη της Γ ενικής Συνέλευσης του Τ μήματος Ια¬ 
τρικής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (συνεδρίαση 19/7.3.2002). 

8. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 

9. Την 278/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης, 
Νεφρολογική Κλινική η οποία εξυπηρετεί διδακτικές 
ερευνητικές και κλινικές ανάγκες στο γνωστικό αντικείμε¬ 
νο της Νεφρολογίας σε θέματα που αφορούν τη διάγνω¬ 
ση καιτη θεραπείατωνπαθήσεωνπου προσβάλλουντους 
νεφρούς, καθώς και των επιπλοκών που προκύπτουν από 
αυτές, με συντηρητική αγωγή, αιμοκάθαρση, με τεχνητό 
νεφρό και περιτονάίκή κάθαρση προετοιμασία ασθενών 
για μεταμόσχευση νεφρού και αντιμετώπιση των παθολο¬ 
γικών επιπλοκών σε ασθενείς που υποβλήθηκαν σε μετα¬ 
μόσχευση νεφρού. 

2. Στην κλινική οργανώνονται και λειτουργούν οι ακό¬ 
λουθες μονάδες 

α) Μονάδα Περιτοναϊκής Κάθαρσης με αντικείμενο την 
αντιμετώπιση της οξείας και χρόνιας νεφρικής ανεπάρ¬ 
κειας τελικού σταδίου 

β) Μονάδα Μελέτης των Νεφρικών Νοσημάτων η οποία 
εξυπηρετεί εκπαιδευτικές και ερευνητικές ανάγκες στο 
γνωστικό αντικείμενο της παθολογίας των νεφρικών νο¬ 
σημάτων. Ιδιαίτερα ασχολείται, με τη μελέτη της παθογέ- 
νειας των νοσημάτων των νεφρών και των ορμονικών και 
οστικών μεταβολικών διαταραχώνπου παρατηρούνται σε 
ασθενείς με νεφρικά νοσήματα, καθώς και την ανάπτυξη 

τεχνικών που συμβάλλουν στη διάγνωση και την αντιμε¬ 
τώπισή τους και 

γ) Η κατά τις διατάξεις της Α3β/οικ./4407/5.3.86 (Β'142) 
κοινής υπουργικής απόφασης ΜονάδαΤεχνητού Νεφρού 
του Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης που λει¬ 
τουργεί στο Ιπποκράτειο Νοσοκομείο Θεσσαλονίκης, η 
οποία εντάσσεται στη Νεφρολογική Κλινική. Η μονάδα 
αυτή έχει ως αντικείμενο δραστηριότητας την εκπαίδευ¬ 
ση, την έρευνα και την θεραπευτική αντιμετώπιση των νε¬ 
φρικών νοσημάτων με όλες τις μεθόδους εξωνεφρικής 
κάθαρσης (κλασσικής αιμοκάθαρσης, αιμοδιήθηση, αι- 
μοδιαδιήθηση, στο βιοδιήθηση) και πλασμαφαίρεση. 

Άρθρο 2 
Αποστολή 

1. Η νεφρολογική κλινική με τις ειδικές μονάδες της έχει 
ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής της Σχολής Επιστημών Υγεί¬ 
ας του Αριστοτελείου Πανεπιστημίου Θεσσαλονίκης. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλινική 
και οι μονάδες της. 

γ) Την ειδίκευση ιατρών, νοσηλευτών καθώς και άλλων 
λειτουργώντων κλάδων υγείας και τη συνεχή εκπαίδευση 
και επιμόρφωση αυτών. 

δ) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

ε) Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη της παθοφυσιο- 
λογίας των παθήσεων της Νεφρολογίας και την αναζήτη¬ 
ση νέων τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικώς δραστηριοτήτων συναφών με 
τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής, των υπολοίπων κλινικώντου 
νοσοκομείου αλλά και άλλων νοσηλευτικών ιδρυμάτων. 

2. Το έργο της Νεφρολογικής Κλινικής με τις ειδικές μο¬ 
νάδες της διακρίνεται σε εκπαιδευτικό, ερευνητικό και 
κλινικο-εργαστηριακό. 

3. Το εκπαιδευτικό έργο περιλαμβάνει: 

α) Την εκπαίδευση των φοιτητών του Τμήματος Ιατρι¬ 
κής, στα πλαίσια του Τομέα Παθολογίας και σε συνεργα¬ 
σία με τις Παθολογικές Κλινικές. Επιτελείται από το διδα¬ 
κτικό ερευνητικό προσωπικό και είναι θεωρητική και πρα¬ 
κτική, σύμφωνα με το πρόγραμμα σπουδών. 

β) Την εκπαίδευση ειδικευόμενων γιατρών για την από¬ 
κτηση της ειδικότητας Νεφρολογίας ή την εξειδίκευση σ’ 
αυτή. Διακρίνεται σε πρακτική και θεωρητική. Η πρακτική 
αποσκοπεί στην απόκτηση πείρας στη διαγνωστική και 
θεραπευτική αγωγή. Η θεωρητική εκπαίδευση περιλαμ¬ 
βάνει κλινικά και θεωρητικά μαθήματα, διαλέξεις από τα 
μέληΔΕΠ και προσκεκλημένους ομιλητές, συζητήσεις εν- 
διαφερουσών περιπτώσεων, κλινικοπαθολογικές συζητή¬ 


σεις, βιβλιογραφική ενημέρωση, διδακτικές επισκέψεις 
από το διευθυντή της κλινικής και τα μέλη ΔΕΠ και εκπαι¬ 
δευτικά συνέδρια, στρογγυλές τράπεζες και σεμινάρια. 

γ) Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλλων 
επιστημονικών εργασιών, μετά από απόφαση του Τμήμα¬ 
τος Ιατρικής. 

δ) Την εκπαίδευση ειδικευμένων ιατρών νεφρολόγων 
και άλλων ειδικοτήτων στα πλαίσια της συνεχιζόμενης ια¬ 
τρικής εκπαίδευσης. 

ε) Την εκπαίδευση του νοσηλευτικού προσωπικού του 
Νοσοκομείου και άλλων νοσοκομείων και των φοιτητών 
νοσηλευτικών τμημάτων ΑΕΙ καιΤΕΙ, σε συνεργασία μετο 
νοσηλευτικό προσωπικό της κλινικής και τις αντίστοιχες 
νοσηλευτικές σχολές. 

4. Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από τα 
μέλη ΔΕΠ της οικείας κλινικής αυτοτελώς ή σε συνεργα¬ 
σία με άλλα μέλη ΔΕΠ ή ερευνητές καθώς και πρωτοτύ¬ 
πων διδακτορικών διατριβών. Αποτελεί πρωταρχικό μέ- 
ληματης κλινικής, γίνεται με την επίβλεψη του διευθυντή 
και με σκοπό την αποτελεσματικότερη αντιμετώπιση των 
διαφόρων νόσων της Νεφρολογίας και των γνωστικών 
αντικειμένωντης, και με τελικό στόχο τη βελτίωση της πα¬ 
ρεχόμενης περίθαλψης στους ασθενείς. 

5. Το κλινικό έργο περιλαμβάνει την κλινική διάγνωση, 
τηνπαρακλινική διερεύνηση, τη θεραπευτική αντιμετώπι¬ 
ση και τη συνολική φροντίδα των ασθενών που νοσηλεύ¬ 
ονται στην οικεία κλινική και στις μονάδες της ή παρακο- 
λουθούνται στο εξωτερικό ιατρείο. Τα μέλη ΔΕΠ και οι 
λοιποί ιατροί της κλινικής συνοδευόμενοι από τους ειδι¬ 
κευόμενους ιατρούς και ομάδα φοιτητών επισκέπτονται 
τους ασθενείς για ενημέρωση, συμπλήρωση, αλλαγή ή 
διακοπή νοσηλείας ή παραγγελία για εργαστηριακές και 
λοιπές εξετάσεις. Στις επισκέψεις αυτές, στις οποίες πα- 
ρίσταται και ο διευθυντής, συζητούνται διαγνωστικά και 
θεραπευτικά προβλήματα ενδιαφερουσώνπεριπτώσεων. 

Άρθρο 3 
Προσωπικό 

Η Νεφρολογική Κλινική στελεχώνεται από ιατρικό και λοι¬ 
πό προσωπικό που υπηρετεί στο ΙατρικόΤμήματηςΣχολής 
Επιστημών Υγείας του Αριστοτέλειου Πανεπιστημίου Θεσ¬ 
σαλονίκης και στο Νοσοκομείο όπου λειτουργεί. Το ιατρι¬ 
κό προσωπικό αποτελείται από το διευθυντή και μέλη του 
Διδακτικού Ερευνητικού Προσωπικού (ΔΕΠ) του Τμήματος 
Ιατρικής, που η επιστημονική τους ενασχόληση εμπίπτει 
στα διδακτικά, ερευνητικά και κλινικά ενδιαφέροντα της οι¬ 
κείας κλινικής. Το προσωπικό αυτό συμπληρώνεται με ειδι¬ 
κευόμενους και ειδικευμένους ιατρούςτου Ε.Σ.Υ. που οιτε- 
λευταίοι αποσπώνται σύμφωνα με τη διαδικασία και τις 
προϋποθέσεις που ορίζουν οι ισχύουσες σχετικές διατά¬ 
ξεις. Το λοιπό προσωπικό περιλαμβάνει μέλη Ειδικού Διοι¬ 
κητικού -Τεχνικού Προσωπικού (Ε.Δ.Τ.Π.) και μέλη του νο¬ 
σηλευτικού προσωπικού, του οποίου το έργο καθορίζεται 
σύμφωνα με τις εκάστοτε ανάγκες της οικείας κλινικής. Η 
τοποθέτηση στην κλινική των μελών του διδακτικού ερευ¬ 
νητικού προσωπικού και των μελώντου ειδικού διοικητικού 
και Τεχνικού προσωπικού γίνεται με τη διαδικασία του 
άρθρου 4 παρ. 1 (δ) του Ν. 2083/1992 (Ά 159), ενώ των 
υπολοίπων μελών με τις ισχύουσες διατάξεις. Το ωράριο 
εργασίας του υπηρετούντος προσωπικού είναι αυτό που 
προβλέπεται από τις ισχύουσες διατάξεις. 




3596 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4 

Διοίκηση-Αρμοδιότητες 

1. Η Νεφρολογική Κλινική διευθύνεται από μέλος του 
Διδακτικού Ερευνητικού Προσωπικού (Δ.Ε.Π.) του Τμή¬ 
ματος Ιατρικής του Αριστοτελείου Πανεπιστημίου Θεσ¬ 
σαλονίκης, που ορίζεται σύμφωνα με τη διαδικασία του 
άρθρου 28 παρ. 22 του Ν, 2083/92. 

2.0 διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982, μεταξύ των οποίων περιλαμβά¬ 
νονται η κατάρτιση και η υποβολή στη Γενική Συνέλευση 
του Τμήματος Ιατρικής του ετήσιου προγράμματος λει¬ 
τουργίας αυτής και η μέριμνα για την εφαρμογή του, η μέ¬ 
ριμνα για την υλοποίηση των αποφάσεων των συλλογικών 
οργάνωντου Νοσοκομείου στο οποίο λειτουργείη κλινική, 
η μέριμνα για την παροχή του νοσηλευτικού έργου, η μέρι¬ 
μνα για την οικονομική διαχείριση των εσόδων της κλινικής 
και γιατη στελέχωση αυτής, η μέριμνα γιατην υποβολήτου 
ετήσιου απολογισμού των δραστηριοτήτων, η εισήγηση 
στη Γ ενική Συνέλευση του οικείου Τ μήματος για τον ορισμό 
υπευθύνων στις ειδικές μονάδες, για αναλώσιμα υλικά και 
για τον κινητό εξοπλισμό και η υπογραφή κάθε εγγράφου. 
Τα κριτήρια επιλογής των υπευθύνωντων ειδικών μονάδων 
αφορούν την επιστημονική γνώση, τη μετεκπαίδευση τη 
μακρόχρονη εμπειρία και τη δραστηριότητάτους στο αντι¬ 
κείμενο με το οποίο ασχολείται η οικεία μονάδα. Οι επιστη¬ 
μονικοί υπεύθυνοι μεριμνούν για την απρόσκοπτη λειτουρ¬ 
γία της μονάδας, στα πλαίσια των αποφάσεων του διευθυ¬ 
ντή και των οδηγιών των οργάνων διοίκησης του 
νοσοκομείου, στο οποίο λειτουργείη Κλινική. Ο διευθυντής 
μπορεί να καλείτους υπεύθυνους των μονάδων όταν συζη- 
τούνται θέματα της μονάδας τους, να αναθέτει συγκεκρι¬ 
μένες αρμοδιότητες σ’ αυτούς και να συγκροτεί επιτροπές 
γιατη μελέτη ειδικών θεμάτων. 

Άρθρο 5 

Εγκατάσταση-Λειτουργία 

1. Η κλινική εγκαθίσταται και λειτουργεί στο «Ιπποκρά- 
τειο Νοσοκομείο» με τη διαδικασία του άρθρου 13 παρ. 1 
του Ν. 1397/1983 (Ά 143). 

2. Ο διευθυντής έχει την ευθύνη για την εν γένει λειτουρ¬ 
γία της κλινικής μετά των μονάδων της, τη χρησιμοποίηση 
οργάνων και υλικών και την παραμονή εργαζομένων στους 
χώρους που πραγματοποιούνται πειραματικές μελέτες. Ο 
διευθυντής ενημερώνεται και εγκρίνει τη διενέργεια κάθε 
ερευνητικής πειραματικής εργασίας πριν από τη διεξαγω¬ 
γή της και καθορίζει την προτεραιότητα χρήσης οργάνων 
και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνητι¬ 
κής πειραματικής εργασίας επιστρέφονται, μετά τη χρησι¬ 
μοποίησή τους, στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου 18του Ν. 1268/1982. 

Άρθρο 6 
Έσοδα 

Τα έσοδα της Νευρολογικής Κλινικής προέρχονται από: 


α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
της Σχολής Επιστημών Υγείας του Αριστοτελείου Πανεπι¬ 
στημίου Θεσσαλονίκης με τη διαδικασία του άρθρου 4 
παρ. 1ε του Ν. 2083/1992 (Ά 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
ε. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλο¬ 
νίκης για τους σκοπούς της κλινικής. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλινική 
είναι τα εξής: 

Πρωτόκολλο εισερχόμενης-εξερχόμενης αλληλογρα¬ 
φίας 

Βαθμολογία φοιτητών 
Αρχείο ασθενών 
Βιβλίο περιουσιακών στοιχείων 
Φάκελοι οικονομικών στοιχείων κάθε έτους 
Κατάλογος επιστημονικών βιβλίων, περιοδικών και ορ¬ 
γάνων 

Βιβλίο επιστημονικής δραστηριότητας 
Βιβλίο μεταβολής προσωπικού. 

2. Με απόφαση του διευθυντή μπορεί να τηρείται και κά¬ 
θε άλλο βιβλίο, ή στοιχείο το οποίο κρίνεται απαραίτητο ή 
προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: ΝΕΦΡΟΛΟΓΙΚΗ ΚΛΙΝΙΚΗ 
ΤΟΥ ΑΡΙΣΤΟΤΕΛΕΙΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙ¬ 
ΚΗΣ. Αυτός οτίτλος, καθώς καιτα στοιχεία του διευθυντή 
της Κλινικής αναγράφονται στους χώρους του Νοσοκο¬ 
μείου που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό κύ¬ 
κλο: ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
και στον εσωτερικό ΝΕΦΡΟΛΟΓΙΚΗ ΚΛΙΝΙΚΗ. 

3. Η Κλινική χρησιμοποιεί για τη ξενόγλωσση αλληλο¬ 
γραφία τον εξής αγγλόφωνο τίτλο: ϋΕΡΑΒΤΜΕΝΤ ΟΡ 
ΝΕΡΗΒΟΕΟΟΥ, ΑΒΙ5ΤΟΤΕΕ ΙύΝίνΕΒδΙΤΥ ΟΡ ΤΗΕ35Α- 
ΕΟΝΙΚΙ. 

Άρθρο 9 
Έναρξη ισχύος 

Η ισχύς του παρόντος ξεκινά από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

